
Спољнотрговинска робна размена, за септембар 2026.

Укупна спољнотрговинска робна размена Србије за јануар-септембар 2026. године износи:
– 69038,5 милионa долара – раст од  11,0% у односу на исти период претходне године;
– 59449,8 милиона евра – раст од  6,7% у односу на исти период претходне године.

Извезено је робе у вредности од 31231,1 милиона долара, што чини повећање 13,3% у односу на исти период претходне године, а увезено је робе у вредности од 37807,4 милиона долара, што је за 9,2% више у односу на исти период претходне године. 

Извоз робе, изражен у еврима, имао је вредност од 26894,0 милиона евра, што чини повећање од 8,9% у поређењу са истим периодом претходне године. Увоз робе имао је вредност од 32555,8 милиона евра, што је за 4,9% више у односу на исти период претходне године. 
Дефицит износи 6576,3 милиона долара, што чини смањење од 7,0% у односу на исти период претходне године. Изражен у еврима, дефицит износи 5661,8 милиона евра, што чини смањење од 10,9% у поређењу са истим периодом претходне године.

Покривеност увоза извозом износи 82,6% и већа је од покривености у истом периоду претходне године, када је износила 79,6%.

Посматрано регионално, највећи удео у извозу Србије имао је Регион Војводине (29,9%); следи Регион Шумадије и Западне Србије (25,5%), Регион Јужне и Источне Србије (24,0%), Београдски регион (19,8%), а око 0,8% извоза је неразврстано по територијама. 
Највећи удео у увозу Србије имао је Београдски регион (41,9%); следе Регион Војводине (30,4%), Регион Шумадије и Западне Србије (16,6%), Регион Јужне и Источне Србије (9,1%), а око 1,9% увоза није разврстано по територијама. Не располаже се подацима за Регион Косово и Метохија. 
Извоз и увоз по регионима дат је према седишту власника робе у моменту прихватања царинске декларације. То значи да власници робе, по царинском закону, могу бити произвођачи, корисници, извозници или увозници робе. Ову чињеницу треба имати у виду приликом тумачења података по регионима. На пример, увоз нафте и гаса највећим делом се обухвата у Региону Војводине и Београдском региону, а то су енергенти за укупну територију Србије. 

У структури извоза по намени производа (принцип претежности) највише су заступљени производи за репродукцију, 59,3% (18514,8 мил. долара), следе роба за широку потрошњу, 28,6% (8929,8 мил. долара) и опрема, 12,1% (3785,7 мил. долара). Некласификована роба по намени износи 0,0% (0,8 мил. долара). 

У структури увоза по намени производа највише су заступљени производи за репродукцију, 55,3% (20913,3 мил. долара), следе роба за широку потрошњу, 20,8% (7857,8 мил. долара), и опрема, 11,2% (4236,0 мил. долара). Некласификована роба по намени износи 12,7% (4800,2 мил. долара).
Спољнотрговинска робна размена била је највећа са земљама са којима Србија има потписане споразуме о слободној трговини. Земље чланице Европске уније чине 58,1% укупне размене. 

Главни спољнотрговински партнери, појединачно, били су: 

	Извоз
	мил. USD
	мил. EUR
	Увоз
	мил. USD
	мил. EUR

	Немачка                    
	4728,9
	4072,2 
	Кина
	6138,4 
	5288,0 

	Италија 
	2658,7
	2289,5 
	Немачка
	4357,1 
	3751,7 

	Босна и Херцеговина                       
	1787,1
	1539,5 
	Италија
	2533,0 
	2181,0 

	Кина
	1653,6
	1422,7 
	Турска 

	1862,6 
	1603,7 

	Мађарска
	1425,9
	1228,0 
	Мађарска
	1528,1 
	1314,4 



Наш други по важности партнер јесу земље CEFTA, са којима имамо суфицит у размени од 2933,9 мил. долара, који је резултат углавном извоза: житарица и производа од њих, пића, друмских возила, медицинских и фармацеутских производа, електричних машина и апарата. Извоз Србије износи 4287,4 мил. долара, а увоз 1353,5 мил. долара за посматрани период. Покривеност увоза извозом је 316,8%. Изражено у еврима, извоз износи 3693,0 мил. евра, а увоз 1165,3 мил. евра (суфицит износи 2527,8 мил. евра, а покривеност увоза извозом 316,9%).

Посматрано појединачно по земљама, највећи суфицит остварен је са земљама из блиског окружења: Црном Гором (извозе се највише лекови за малопродају и вода са додатком шећера, а увозе се највише електрична енергија и сушено свињско месо), Босном и Херцеговином (извозе се пиво од слада и електрична енергија, а увозе се електрична енергија и конструкције и делови од гвожђа) и Северном Македонијом (извозе се електричне енергија и електрични проводници, а увозе се електрична енергија и катализатори на носачу). Значајан суфицит у размени остварен је у размени са Немачком, Чешком, Словачком. Највећи дефицит јавља се у трговини са Кином (највише због увоза телефона за мрежу станица). Следи дефицит са: Казахстаном, Турском, Пољском...

Према одсецима Стандардне међународне трговинске класификације (СМТК), извоз првих пет одсека чини 39,3% укупног извоза. Увоз првих пет одсека чини 28,7% укупног увоза. Одсек неразврстана роба, у који се укључује и роба на царинском складишту и у слободној зони, има учешће у укупном увозу 13,2%.

	Извоз
	мил. USD
	мил. EUR
	Увоз
	мил. USD
	мил. EUR

	Друмска возила (укључујући и АЦВ возила)
	3275,2
	2821,4
	Електричне машине, апарати и уређаји, нн 
	2807,0 
	2418,1 

	Електричне машине, апарати и уређаји
	3255,1
	2802,3
	Нафта, нафтини деривати и сродни производи
	2567,3 
	2212,3 

	Металне руде и отпаци метала
	2235,9
	1924,3
	Друмска возила (укључујући и АЦВ возила)
	2207,0 
	1901,9 

	Обојени метали 
	1964,2
	1690,5
	Медицински и фармацеутски производи 
	1636,9 
	1409,4 

	Производи од каучука, нигде непоменути
	1544,5
	1329,6
	Обојени метали
	1616,4 
	1391,9




У септембру 2026. године је извезено је  робе у вредности од 3651,4 милиона долара, што чини повећање од 7,8% у односу на исти месец претходне године. Увоз је износио 4323,0 милиона долара, што чини повећање од 5,7% у односу на исти месец претходне године.

Изражено у еврима извезено је робе у вредности од 3157,7 милиона евра, што чини повећање од 9,1% у односу на исти месец претходне године. Увоз је износио 3740,3 милиона евра, што чини повећање од 7,1% у односу на исти месец претходне године.

Рачунато у доларима, десезонирани индекс септембар 2026 / август 2026. године показује раст извоза за 2,9% и раст увоза за 1,2%. Рачунато у еврима, десезонирани индекс септембар 2026 / август 2026. године показује раст извоза за 3,4%, и раст увоза за 0,9%.

Према Номенклатури статистике спољне трговине (НССТ) за месец септембар:

На листи првих 5 производа у извозу, прво место заузимају остала.моторна возила за превоз лица,осим аутобуса (212 мил. долара); друго место припада извозу сетова проводника за авионе, возила, бродове (168 мил.долара); на трећем месту је извоз руде бакра и концентрати (163 мил. долара); следи извоз осталих делова и прибора за моторна возила (111 мил. долара); последње место припада извозу рафинисаниог бакра (110 мил. долара).

Листа првих 5 производа у увозу показује да је сирова нафта и уља од битуминозних минерала (298 мил. долара) наш први увозни производ; други по значају су лекови за малопродају (125 мил. долара); на трећем месту листе је увоз електричне енергије (98 мил. долара); следи увоз природног гаса у гасовитом стању (60 мил. долара); последње место заузимају oстали делови и прибор за моторна возила (54 мил. долара).

Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно).

